अब सोखते गड्ढे वाले शौचालय पर ही मिलेगा अनुदान
अबसेप्टिक टैंक पाइप वाले शौचालय बनाए गए तो सरकार की ओर से दिया जाने वाला 12 हजार रुपए की अनुदान राशि नहीं मिलेगी। राज्य सरकार ने एक आदेश जारी कर स्वच्छ भारत मिशन के तहत बनाए जाने वाले शौचालय के नियमों में परिवर्तन कर दिया है।
अब केवल सोखते गड्ढ़े वाले शौचालय बनाने पर ही यह अनुदान दिया जाएगा। सरकार ने प्रदेश में सेप्टिक टैंक पाइप वाले शौचालय पर रोक लगा दी है। आदेशों में लिखा है कि स्वच्छ भारत मिशन के तहत ग्राम पंचायतों में बन रहे ज्यादातर शौचालय सेप्टिक टैंक पाइप वाले है। ऐसे शौचालयों से निकलने वाला गंदा पानी पर्यावरण को ज्यादा नुकसान पहुंचाता है। यह खुले में शौच जाने से भी ज्यादा खतरनाक है। गांव कस्बों में बने ऐसे शौचालय गली-मोहल्लों को ज्यादा प्रदूषित कर रहे है। जिस घर पंचायत में सेप्टिक टैंक पाइप वाले शौचालय हैं, पंचायत को खुले में शौच मुक्त नहीं माना जाएगा।
सोखतेगड्ढ़े के शौचालय पर कम लागत
नएआदेशों में बताया गया है कि सोखते गड्ढ़े वाले शौचालय बीस हजार रुपए में बन जाते है जिसमें कम पानी खर्च होता है और बदबू नहीं होती है। जिसका मल खाद में बदल जाता है। बार बार भरने का झंझट नहीं है। सेप्टिक टैंक वाले शौचालय पर 50 हजार रुपए से ज्यादा खर्चा आता है। गंदगी घुलकर बाहर आती है, जिससे बदबू, मक्खी, मच्छर पैदा होते है। इसलिए सोखते गड्ढ़े वाले शौचालय को सरकार ने बेहतर माना है।
सेप्टिक टैंक शौचालयों के भुगतान पर रोक
आदेशोंमें 31 जनवरी के बाद बनने वाले सेप्टिक टैंक वाले शौचालयों के भुगतान पर रोक लगा दी है। अगर 31 जनवरी के बाद बनने वाले सेप्टिक टैंक वाले किसी शौचालयों का भुगतान किया तो संबंधित अधिकारी-कर्मचारी के खिलाफ ठोस कार्रवाई अमल में लाई जाएगी। साथ ही राशि भी उसी अधिकारी-कर्मचारी से वसूल की जाएगी।
^राज्य सरकार की ओर से जारी नए निर्देशानुसार शौचालय प्रोत्साहन राशि दी जाएगी। अब सोखते गड्ढ़े वाले शौचालय पर ही अनुदान मिलेगा। इसके लिए प्रक्रिया शुरू कर दी गई है। अर्जुनमोरवाल, विकास अधिकारी, करौली
जानकारी के अनुसार सोखते गड्ढ़े का शौचालय निर्माण के लिए जमीन में तीन फीट गहरे, तीन फीट चौड़े दो गड्ढ़े होंगे, जिसमें साइड में ईंटों की तीन फीट चिनाई होगी, जिसमें मल-पानी सोखने के लिए ईंटों की चिनाई के बीच बारह छेद होंगे। गड्ढ़े पर प्लेटफार्म बनने के बाद उसके ऊपर शौचालय की सीट रखकर शौचालय का निर्माण पूरा होगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva